મિસિસ ઇન્ડિયા રાજસ્થાન પ્રિયંકાએ લક્ઝરી શોખ માટે વેપારીને ફસાવી લાખો પડાવ્યા - mrs india rajasthan priyanka choudhary booked in honeytrap case for blackmailing jaipur based merchant | I am Gujarat
mrs india rajasthan priyanka choudhary booked in honeytrap case for blackmailing jaipur based merchant
Mitesh Purohit | I am Gujarat | Updated: Jun 13, 2021, 11:42 AM
બે પુત્રીની માતા એવી પ્રિયંકાએ વેપારી સાથે સંબંધ બનાવ્યા અને પછી દુષ્કર્મના કેસમાં ફીટ કરાવવાની ધમકી આપી રોકડ-દાગીના અને પ્લોટ પડાવ્યા
મિસિસ ઇન્ડિયા રાજસ્થાનની ચકાચોંધથી પોલીસ લોકઅપ સુધીની સફર
પ્રિયંકાને હાઈપ્રોફાઈલ લાઈપનો ચસ્કો લાગ્યો અને ખોટા માર્ગે નીકળી પડી
જયપુરમાં જેમના ઘરે આસરો મળ્યો તેમને જ દુષ્કર્મના ખોટા કેસમાં ફસાવવાનું કહીને લૂંટ્યા
જયપુરઃ 2019માં 'મિસિસ ઈન્ડિયા રાજસ્થાન' બનેલી પ્રિયંકા ચૌધરી જયપુરના એક વેપારીને હનીટ્રેપમાં ફસાવવાના કેસમાં હવે પોલીસના સકંજામાં છે. શ્યામનગર પોલીસ તેને 2 દિવસના રિમાન્ડ પર લઈને પૂછપરછ કરી રહી છે. આ દરમિયાન પ્રારંભિક પૂછપરછમાં સામે આવ્યું કે પૂર્વ મિસિસ ઈન્ડિયા રાજસ્થાન પ્રિયંકા ચૌધરીએ લક્ઝરી લાઈફનો શોખ પૂરો કરવા માટે વેપારી સાથે સંબંધ બનાવ્યા હતા.
આજકાલ હનીટ્રેપના કેસોમાં નોંધપાત્ર વધારો થયો છે. તાજેતરનો કિસ્સો જયપુરનો આવ્યો છે. જેમાં એક ઉદ્યોગપતિએ પૂર્વ મિસિસ રાજસ્થાન રહેનારી એક મહિલા સામે હનીટ્રેપનો કેસ કર્યો છે. તપાસ બાદ પોલીસે મહિલાની ધરપકડ કરી લીધી. શ્યામ નગર પોલીસ સ્ટેશનના હેડ કોન્સ્ટેબલ જયસિંહે જણાવ્યું હતું કે, આરોપી મહિલા પ્રિયંકા ચૌધરીની આશરે પાંચ વર્ષ પહેલા ઉદ્યોગપતિ સાથે ઓળખાણ થઈ હતી અને મકાન ભાડે રાખ્યું હતું. આ પછી મહિલાએ ઉદ્યોગપતિ ઘાસીલાલ ચૌધરી સાથે પારિવારિક સંબંધો બનાવ્યા હતા અને નજીક સરકી હતી. જે બાદ વારેઘડી રુપિયાની જરુર હોવાનું કહીને ઉધાર લઈ જતી હતી.
અ'વાદઃ લૂટેરો વરરાજો, ત્રીજી યુવતી સાથે લગ્ન કર્યા મોકો મળતા 4.50 લાખ લઈને ફરાર
જે બાદ વેપારીએ એક સમયે રુપિયા આપવાની ના પાડતા બળાત્કારના કેસમાં ફસાવાની ધમકી આપી લાખો રૂપિયાની વસૂલાત કરી હતી. બદનામીથી ડરીને વેપારીએ મહિલાને માંગણી મુજબ પૈસા આપ્યા. ચાર દિવસ પહેલા ઉદ્યોગપતિએ પોલીસમાં ફરિયાદ નોંધાવી હતી કે, પ્રિયંકા ચૌધરી તેની પાસે 400 ચોરસ યાર્ડનો ખાલી પ્લોટ માંગે છે. વેપારીને ડરાવવા માટે મહિલાએ ગત મહિને શ્યામનગર પોલીસ સ્ટેશનમાં વેપારી વિરુદ્ધ મારપીટનો કેસ નોંધાવ્યો હતો.
લગ્ન અને કેનેડાની લાલચે યુવતીએ બધું સોંપી દીધું, આરોપીએ ભોગવ્યા પછી તરછોડી
મિસિસ રાજસ્થાનથી મહાઠગ બનાવા સુધીની પ્રિયંકાની સફરમાં આવા અનેક ખેલ તેણે ખેલ્યા હોવાનું કહેવાય છે. પોલીસ તપાસમાં બહાર આવેલા માહિતી મુજબ પ્રિયંકા ચૌધરી ટોંક જિલ્લાના પીપલુ તાલુકાની રહેવાસી છે. 14 વર્ષ અગાઉ 2008માં તેના લગ્ન થયા હતા. તે ખુદ સરકારી સ્કૂલમાં ભણી છે, પરંતુ મનમાં કંઈક અલગ કરવાની ખેવના હતી. પ્રિયંકાના પતિ રાજસ્થાન પોલીસમાં હેડ કોન્સ્ટેબલ છે અને હાલ ટોંકમાં જ ફરજ પર છે. પ્રિયંકાએ લગ્ન પછી એલએલબીનો કોર્સ કર્યો. તેને બે પુત્રી પણ છે. મિસિસ ઈન્ડિયા રાજસ્થાન બન્યા પછી એક ઈન્ટરવ્યુમાં તેણે કહ્યું હતું કે જે મિસ બનીને ન કરી શકી એ હવે મિસિસ બનીને કરવા માગે છે. પ્રિયંકાએ કંઈક મોટું કરવાનું મનમાં નક્કી કરી લીધું હતું, પણ પોતાનું સપનું પૂરું કર્યા પછી પોતાના શોખ પૂરા કરવા માટે તે ખોટા માર્ગે ચાલી નીકળી.
અહેવાલ મુજબ પ્રિયંકા 2016માં વેપારી ઘાસીલાલ ચૌધરી સાથે પ્રથમવાર સંપર્કમાં આવી હતી. ઘાસીલાલ લોખંડનો વેપાર કરે છે અને ટોંકના જ રહેવાસી છે. તેઓ જયપુરમાં પાર્શ્વનાથ કોલોનીમાં રહે છે. પ્રિયંકા પોતાના પતિ સાથે તેમના ઘરે પહોંચી હતી. વેપારીની પત્ની અને પ્રિયંકા બંને એક જ ગામના હોવાથી ગામનો હવાલો આપીને એ વેપારીના મકાનમાં રહેવા લાગી. એના પછી ધીમે ધીમે પારિવારીક સંબંધો વધારવાનું શરું કર્યું. દોઢ વર્ષ સુધી વેપારીના મકાનમાં રહ્યા બાદ તેણે પોતાનો ફ્લેટ લઈ લીધો.
પ્રિયંકાને કંઈક મોટું કરવું હતું. તેણે મિસિસ રાજસ્થાન બનાવાનું સપનું જોયું હતું. જોકે મોડેલિંગની દુનિયામાં ગામ ઘણા દૂર હોય છે. માટે તે જયપુર આવીને રહેવા લાગી હતી. 2019માં જયપુરમાં મિસિસ ઈન્ડિયા રાજસ્થાનનું આયોજન થયું. એમાં પ્રિયંકા પણ સામેલ થઈ. 100થી વધુ મહિલાઓએ ભાગ લીધો હતો. પ્રિયંકાએ ખિતાબ જીતવા માટે પૂરેપૂરી તૈયારી કરી. તેણે પરિવારજનોને પણ આ કાર્યક્રમ અંગે જણાવ્યું નહોતું. તેને લાગતું હતું કે બ્યુટી ક્વીન બન્યા પછી બધાને આપોઆપ ખબર પડી જશે. ફાઈનલમાં અલગ અલગ રાઉન્ડમાં 25 સ્પર્ધક સામેલ હતા. ફાઈનલ રાઉન્ડમાં પ્રિયંકા ચૌધરીને વિજેતા ઘોષિત કરવામાં આવી હતી. એના પછી પ્રિયંકાનું સપનું સંપૂર્ણપણે બદલાઈ ગયું.
અમદાવાદનું શ્રીમંત કપલ હનીમૂન માટે બેંગકોક ગયું, જ્યાં પતિએ ન શોભે તેવું કામ કર્યું
આ દરમિયાન તેણે પોતાનું સપનું પૂરું કરવાની ચાહનામાં હાઈપ્રોફાઈલ લાઈફનો ચસ્કો લાગ્યો જેને પૂરો કરવા માટે તે વેપારીની નજીક જવા લાગી. જરૂરિયાતો જણાવીને તેની પાસેથી હજારો રૂપિયા લેવા લાગી. એના પછી ડિમાન્ડ વધીને લાખોમાં પહોંચવા લાગી. વેપારીના મકાનને ખાલી કર્યા પછી પણ તે વેપારીના સંપર્કમાં રહી. જયપુરમાં પ્રિયંકા પોતાની બંને પુત્રી સાથે ફ્લેટમાં રહે છે જ્યારે તેનો પતિ ટોંકમાં નોકરી કરે છે.
વિશ્વાસઘાતી મિત્રોએ દારુ પિવડાવી રેપ કર્યો, સ્ટેટ લેવલ કબડ્ડી પ્લેયરે છેલ્લું પગલું ભર્યું
આમ નાના ગામથી શરું કરીને કંઈક કરી દેખાડવાની ઈચ્છા અને તે દરમિયાન હાઈપ્રોફાઈલ લાઈફના લાગેલા ચસ્કાએ પ્રિયંકાને ઝાકમઝાળની લાઈફથી જેલના સળિયા પાછળ ધકેલી દીધી છે.
Read Next StoryCrime: યુવતીને એકાઉન્ટન્ટ તરીકે નોકરી પર રાખી માલિકે વારંવાર દુષ્કર્મ આચર્યું
પ્રિયંકા ચૌધરી priyanka choudhary booked in honeytrap case Priyanka booked for blackmailing jaipur merchant mrs india rajasthan priyanka choudhary mrs india rajasthan 2019 gujarati samachar crime news in Gujarati
Web Title : mrs india rajasthan priyanka choudhary booked in honeytrap case for blackmailing jaipur based merchant